लॉस एंजिलिस के स्कूल में तीन को गोली मारी  
टीवी चैनलों पर प्रसारित दृश्यों के मुताबिक स्कूल परिसर के आसपास पुलिस के दर्जनों वाहन और कुछ हेलीकॉप्टर फरार हुए हमलावर की तलाश में जुटे हैं।
अमेरिका के लॉस एंजिलिस के गार्डेना हाईस्कूल में छात्र बताए जा रहे एक बंदूकधारी ने कम से कम तीन लोगों को गोली मार दी।  स्थानीय समाचार पत्र 'लॉस एंजिलिस टाइम्स' के मुताबिक फिलहाल पीड़ितों की पहचान और उनकी हालत के संबंध में विस्तृत जानकारी नहीं मिल पाई है।  समाचार चैनलों पर प्रसारित दृश्यों के मुताबिक स्कूल परिसर के आसपास पुलिस के दर्जनों वाहन और कुछ हेलीकॉप्टर कथित रूप से फरार हो गए हमलावर की तलाश में जुटे हैं।